**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 44/24.09.2017 г.**

**от заседание на ОИК гр. Септември**

 Днес 24.09.2017 г. в сградата на Община Септември, се проведе заседание на ОИК гр. Септември при следния дневен ред:

1. Произнасяне от ОИК Септември относно необходимостта за предприемане на процедура по чл. 42, ал. 3 от ЗМСМА, във връзка с чл. 42, ал. 1, т. 10 от ЗМСМА, касаеща предсрочно прекратяване на пълномощията на избран Кмет на Кметство Семчиново.

На заседанието присъстват следните членове на ОИК Септември:

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

1. Владимира Йорданова Бояджийска

2. Павлина Александрова Чеширова

3. Цветелина Спасова Райкова

4. Петьо Момчилов Бойчинов

5. Наталия Иванова Тряскова

6. Наташа Запрянова Шопова

Заседанието се ръководи от председателя на ОИК Септември Мануел Христов Манчев.

След като се констатира наличието на кворум за редовно провеждане на заседанието същото беше открито от председателя в 16:05 часа.

**По точка първа от дневния ред:**

Членовете на ОИК Септември се запознаха със следните факти и обстоятелства:

Със Сигнал живущи в село Семчиново, Община Септември, Област Пазарджик вх. № на ЦИК МИ – 22 – 14 от 23.08.2017 г. е сезирана Централната избирателна комисия във връзка с предсрочно прекратяване на пълномощията на избран Кмет на Кметство Семчиново на основание чл. 42, ал. 1, т. 10 от ЗМСМА.

Приложени са писмени доказателства Протокол № 423 от 06.07.2017 г. по ВЧНД № 377 от 2017 г. по описа на Апелативен съд, гр. Пловдив и Решение № 111 от 13.07.2017 г. постановено по ЧНД № 493 от 2017 г. по описа на Окръжен Съд гр. Пазарджик.

С Писмо изходящ № МИ 15-314/24.08.2017 г., което е получено с препоръчано писмо на адреса на ОИК Септември на 28.08.2017 г., ОИК Септември е уведомена за получения сигнал.

С Искане вх. № 9400-2551 от 29.08.2017 г. ОИК Септември е изискала информация от общинската администрация гр. Септември, касаеща изпълнението на трудовите задължения на Пламен В. Темелков.

С Писмо № 9400-2551-1 от 29.08.2017 г. от страна на общинската администрация гр. Септември са представени: писмена молба вх. № 00-93-525/22.06.2017 г. от Пламен В. Темелков, Заповед № 931/22.06.2017 г. на Кмета на Община Септември, с която на Пламен Велев Темелков е разрешен платен годишен отпуск за периода от 23.06.2017 г. до 23.08.2017 г. или общо 44 работни дни, Заповед № 1283/22.08.2017 г. на Кмета на Община Септември, с която на Пламен В. Темелков е разрешен неплатен годишен отпуск за периода от 24.08.2017 г. до 06.10.2017 г. или общо за 30 работни дни, Заповед № 2 от 22.06.2017 г. за назначаване на временно изпълняващ длъжността Кмет на Кметство Семчиново.

С Писмо изпратено по електронен път от Председателя на ОИК Септември е уведомена ЦИК, че считано към дата 29.08.2017 г. не са налице предвидените в разпоредбите на чл. 42, ал. 1, т. 10 предпоставки за предсрочно прекратяване на пълномощията на Пламен В. Темелков.

С Писмо изх. № МИ 15-314/1 от 01.09.2017 г. на ЦИК, получено от ОИК Септември на 05.09.2017 г. на общинската избирателна комисия е указано да свика извънредно заседание и да се произнесе с Решение по повод на подадения сигнал от жители на село Семчиново, Община Септември.

С Решение № 213/07.09.2017 г. ОИК Септември приема, че считано към дата 07.09.2017 г. не са налице законовите предпоставки за прекратяване на пълномощията на Пламен Велев Темелков избран за Кмет на Кметство Семчиново. Решението като необжалвано е влязло в законна сила.

На проведеното заседание на 07.09.2017 г. е насрочено извънредно заседание на ОИК Септември на 24.09.2017 г.

Считано до датата на провеждане на днешното заседание - 24.09.2017 г., ОИК Септември не е сезирана с нов сигнал, извън първоначално подадения такъв от 23.08.2017 г., както и не са представени нови доказателства.

Членовете на ОИК Септември след като обсъдиха приложените и изброени по горе писмени документи, съобразиха следното:

Съгласно разпоредбата на чл. 42, ал. 1, т. 10 от ЗМСМА, за да бъдат прекратени предсрочно пълномощията на Кмет на Кметство следва да е налице „неоснователно отсъствие от работа за повече от един месец”. Законът не дефинира понятието „неоснователно отсъствие от работа”.

Съгласно разпоредбата на чл. 42, ал. 3 от ЗМСМА в тридневен срок от получаване на документите, удостоверяващи обстоятелствата по ал. 2, т. 2, 5 и 10 общинската избирателна комисия уведомява кмета, който може да направи писмено възражение пред комисията в тридневен срок от уведомяването му.

Съгласно разпоредбата на чл. 38, ал. 7 от ЗМСМА кметовете на общини, райони и кметства имат всички права по трудово правоотношение освен тези, които противоречат или са несъвместими с тяхното правно положение.

Съгласно разпоредбата на чл. 160, ал. 1 от КТ работодателят по искане на работника или служителя може да му разреши неплатен годишен отпуск, а съгласно разпоредбата на ал. 3 неплатеният отпуск в размер до 30 работни дни в една календарна година се признава за трудов стаж.

Липсва законова регламентация, извън посоченото по-горе, уреждаща правото на неплатен годишен отпуск на кмет на кметство.

От представената Заповед № 931/22.06.2017 г. на Кмета на Община Септември е видно, че на Пламен В. Темелков е разрешен платен годишен отпуск за периода от 23.06.2017 г. до 23.08.2017 г.

От представена Заповед № 1283/22.08.2017 г. на Кмета на Община Септември е видно, че на Пламен В. Темелков е разрешен неплатен годишен отпуск за периода от 24.08.2017 г. до 06.10.2017 г. или общо за 30 работни дни.

 **Въпросът, на който ОИК Септември следва да даде отговор е: Налице ли са предпоставките считано към 24.09.2017 г. за предприемане на процедура по чл. 42, ал. 3 от ЗМСМА, във връзка с чл. 42, ал. 1, т. 10 от ЗМСМА, касаеща предсрочно прекратяване на пълномощията на избран Кмет на Кметство Семчиново и изпращане на уведомление до същия?**

По време на разискванията се оформиха две основни становища.

Според едното от тях ОИК Септември не е надлежно сезирана за предприемане на процедура по чл. 42, ал. 3 от ЗМСМА, във връзка с чл. 42, ал. 1, т. 10 от ЗМСМА, като не са и представени нови доказателства по смисъла на чл. 42, ал. 3 от ЗМСМА. По сигнала от 23.08.2017 г. на живущи в село Семчиново, община Септември е налице влязло в сила Решение № 213/07.09.2017 г. на ОИК Септември, като са взети предвид и всички налични към онзи момент доказателства. Към настоящия момент нови такива не са представени.

От друга страна, съгласно разпоредбата на чл. 38, ал. 7 от ЗМСМА кметовете на общини, райони и кметства имат всички права по трудово правоотношение освен тези, които противоречат или са несъвместими с тяхното правно положение, в които права се включва и правото на неплатен годишен отпуск по смисъла на разпоредбата на чл. 160 от КТ. От представените писмени доказателства е видно, че Пламен Темелков е в неплатен годишен отпуск, считано до 06.10.2017 г. включително. Правото на неплатен годишен отпуск е субективно право на всяко лице, гарантирано от разпоредбите на Кодекса на труда, което следва да бъде зачетено. Отделен е въпросът, че считано към настоящия момент Темелков не е злоупотребил с това си признато му от закона право, като следва да се има предвид, че същият ползва неплатен годишен отпуск за период от 30 работни дни, което време се признава за трудов стаж, съгласно разпоредбата на чл. 160, ал. 3 от КТ.

**С оглед изложеното, според част от членовете на комисията не са налице предпоставките за предприемане на процедура по чл. 42, ал. 3 от ЗМСМА, във връзка с чл. 42, ал. 1, т. 10 от ЗМСМА, касаеща предсрочно прекратяване на пълномощията на избран Кмет на Кметство Семчиново.**

**Според другото формирано становище считано към днешна дата – 24.09.2017 г. са налице предпоставките за предприемане на процедура по чл. 42, ал. 3 от ЗМСМА, във връзка с чл. 42, ал. 1, т. 10 от ЗМСМА, касаеща предсрочно прекратяване на пълномощията на избран Кмет на Кметство Семчиново и изпращане на уведомление до Пламен В. Темелков, съгласно разпоредбата на чл. 42, ал. 3 от ЗМСМА.**

Изразено бе становище и направено предложение от Секретаря на ОИК г-жа Ваня Биволарска за отправяне на писмено запитване до Д „ИТ” гр. Пазарджик, досежно правото на Кмет на кметство да ползва неплатен годишен отпуск. Поради липса на единомислие по този въпрос това предложение беше отклонено.

Проведе се гласуване по т. 1 от дневния ред, което започна в 19:30 часа.

 На въпроса **Налице ли са предпоставките считано към 24.09.2017 г. за предприемане на процедура по чл. 42, ал. 3 от ЗМСМА, във връзка с чл. 42, ал. 1, т. 10 от ЗМСМА, касаеща предсрочно прекратяване на пълномощията на избран Кмет на Кметство Семчиново и изпращане на уведомление до същия, членовете на комисията гласуваха по следния начин:**

 Гласували:

 Мануел Христов Манчев – НЕ СА НАЛИЦЕ

Стоян Венциславов Дамянов – НЕ СА НАЛИЦЕ

Владимира Йорданова Бояджийска – НЕ СА НАЛИЦЕ

Павлина Александрова Чеширова – НЕ СА НАЛИЦЕ

Цветелина Спасова Райкова – НЕ СА НАЛИЦЕ

Наталия Иванова Тряскова – НЕ СА НАЛИЦЕ

Ваня Славова Биволарска – НАЛИЦЕ СА

Петьо Момчилов Бойчинов – НАЛИЦЕ СА

Наташа Запрянова Шопова – НАЛИЦЕ СА

Гласуването приключи в 19:40 часа.

След проведеното гласуване и като взе предвид разпоредбата на чл. 85, ал. 4 от Изборния Кодекс, както и на основание чл. 87 от ИК, във връзка с т. 3.2 от Решение № 2901 – МИ/05.11.2015 г. на ЦИК, във връзка с чл. 42, ал. 1, т. 10 от ЗМСМА и чл. 42, ал. 3 от ЗМСМА, ОИК СЕПТЕМВРИ

**Р Е Ш И : Не следва да се предприема процедура по чл. 42, ал. 3 от ЗМСМА във връзка с чл. 42, ал. 1, т. 10 от ЗМСМА за предсрочно прекратяване на пълномощията на избран Кмет на Кметство Семчиново и изпращане на уведомление до Пламен В. Темелков в тази връзка, тъй-като считано към 24.09.2017 г. не са налице законовите предпоставки за това.**

На членовете на комисията, според които са налице предпоставките за предприемане на процедура по чл. 42, ал. 3 от ЗМСМА, във връзка с чл. 42, ал. 1, т. 10 от ЗМСМА, касаеща предсрочно прекратяване на пълномощията на избран Кмет на Кметство Семчиново и изпращане на уведомление до същия беше предоставена възможността да изложат особени мнения и мотиви в подкрепата му.

Такива не бяха изложени.

Други въпроси за решаване в настоящето заседание на ОИК Септември не бяха поставени.

 След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 20:20 часа.

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

1. Владимира Йорданова Бояджийска

2. Павлина Александрова Чеширова

3. Цветелина Спасова Райкова

4. Петьо Момчилов Бойчинов

5. Наталия Иванова Тряскова

6. Наташа Запрянова Шопова